ועדת החוקה, חוק ומשפט, כנסת 16, פרוטוקול מספר 19, 2003-05-26 09:00

מיכאל איתן: בוקר טוב.

מיכאל איתן: אני מתכבד לפתוח את ישיבת ועדת החוקה, חוק ומשפט.

מיכאל איתן: חברים, אני מדבר כעת אל החברים באופוזיציה.

מיכאל איתן: החוק הזה הוגש על-ידי האוצר כחלק מהחבילה כולה.

מיכאל איתן: היה מאבק להעביר אותו לוועדה הזאת, ושלא יהיה בוועדה משותפת, ולא בשום מקום אחר, כחוק יסוד.

מיכאל איתן: היה מאבק נוסף שנקבל גם מסלול ועצמאות לדון בו יותר שעות מכפי שמתבקש מחוק יסוד.

מיכאל איתן: קיימנו בחוק הזה דיון מאוד מקיף, וגם הלכנו במידה רבה נגד עמדת האוצר, במספר נקודות מרכזיות שנוגעות לחוק הזה.

מיכאל איתן: אני פונה במיוחד לאופיר פינס-פז, כי עם אברום בורג היה לי, לדעתי, יותר קל, כי הוא היה פשוט שותף לנושאים.

אופיר פינס-פז: אני המצאתי את החוק הזה.

מיכאל איתן: אני מסכים, אבל אני מדבר על הדיונים עכשיו מול האוצר.

מיכאל איתן: עלו שלוש נקודות.

מיכאל איתן: דבר ראשון, קיבלנו את הבקשה והתחינה של פרופ' קלוד קליין, שהחוק לא יהיה הוראת שעה, אלא שיהיה הוראת קבע, כדי שלא תהיה זילות של חוק יסוד, כשהוא בא יחד עם הוראת שעה.

מיכאל איתן: זה סודר.

מיכאל איתן: הנושא השני שעלה על הפרק היה הנושא של שריון.

מיכאל איתן: האוצר רצה שיהיה שריון, והוועדה דחתה את בקשת האוצר.

אופיר פינס-פז: מה זה שריון?

מיכאל איתן: שהחוק הזה יהיה משורין, ואי-אפשר יהיה לשנות אותו.

מיכאל איתן: הנושא השלישי.

מיכאל איתן: הצלחנו לשמור על מעמדה של הכנסת בנושא של הערכה תקציבית.

מיכאל איתן: ההערכה נשמרה בידי הכנסת בסופו של התהליך.

מיכאל איתן: הכנסת תקבע, באמצעים מבוקרים, את גובה ההערכה.

מיכאל איתן: מה שנשאר פתוח זה עניין מספר החברים.

מיכאל איתן: אני אומר בצורה הגלויה ביותר, אני מבקש שהאופוזיציה תראה בזה את חלקה בעיצוב החוק.

מיכאל איתן: זה חוק שהאופוזיציה תמכה בו, דרך אגב.

מיכאל איתן: אולי לא כולה, אבל לפחות מפלגת העבודה.

מיכאל איתן: אני מבקש שתהיה הכאן הסכמה, לפחות של אלה שתמכו בו בעבר, ואז אני אוכל לייצר הסכמה כללית, ושתהיה גם הסכמה במליאה, ואז נעמוד על כך שהמספר יהיה 50 חברי כנסת, ולא 55 חברי כנסת.

מיכאל איתן: זה תלוי בכם, כי אני נמצא בעימות מסוים מול הקואליציה, ואולי מול שר האוצר, ואני רוצה לשכנע אותם שעדיף שהם גם ירדו מהעץ.

מיכאל איתן: אם לא נגיע להסכמה, אז יהיו שתי גרסאות.

זהבה גלאון: נסכים על 50 חברי כנסת.

מיכאל איתן: אתם צריכים להסכים שהחוק יעבור כפי שהוא.

מיכאל איתן: אתם לא הצבעתם בעדו, אני לא יכול לבקש מכם.

זהבה גלאון: אנחנו התנגדנו לחוק.

מיכאל איתן: אתם התנגדתם, אבל מפלגת העבודה תמכה בחוק הזה.

מיכאל איתן: זה חוק שאופיר פינס הביא.

מיכאל איתן: אם יש הסכמה, אנחנו מורידים ל-50 חברי כנסת.

מיכאל איתן: אם עושים סתם אופוזיציה, אני אלך עם הקואליציה על 55 חברי כנסת.

אברהם בורג: כשאתה אומר "50 חברי כנסת", האם לא נמצא את עצמנו עם הסתייגות של הממשלה אחרי כן במליאה?

מיכאל איתן: זה נוסח הוועדה.

אופיר פינס-פז: במה תתמוך?

מיכאל איתן: אני אתמוך ב-50 חברי כנסת.

גדעון סער: אם תהיה הסכמה על 50 חברי כנסת, אני אוריד את ההסתייגות.

אברהם בורג: אם יש הסכמה על 50 חברי כנסת, ואין הסתייגות של הממשלה, זה פייר.

יורי שטרן: כשמדובר בעלות ההסתייגות, מדובר בעלות ההסתייגות לשנת תקציב הנוכחית?

מיכאל איתן: לא, רק שנה אחת.

סיגל קוגוט: כל שנה אחת.

מיכאל איתן: אתה יכול להגיש הצעת חוק שהעלות שלה 100 מיליון שקלים, ובלבד שזה מפוזר על 20 שנה, כל שנה 5 מיליון.

אברהם בורג: מיקי איתן, סעיף 138 לתקנון, שאמור להיות נובע מזה, מוצבע עכשיו גם כן?

סיגל קוגוט: לא מצביעים עליו, זה הולך לוועדת הכנסת.

אברהם בורג: לגבי מנגנון העדכון של ה-5 מיליון שקלים.

אברהם בורג: אתמול העליתי סוגיה שמנגנון העדכון יהיה החלק היחסי של תקציב המדינה.

מיכאל איתן: קבעו כאן מנגנון עדכון לפי מדד המחירים.

אברהם בורג: אני מבקש הסתייגות בנושא הזה.

גדעון סער: אדוני יושב-ראש הוועדה, כשם שיש הסכמה לתמוך, בהנחה שמספר חברי הכנסת יורד ל-50, ואני אוריד הסתייגויות להעלות את המספר, שהאופוזיציה לא תגיש הסתייגויות הפוך.

גדעון סער: אני מבקש שזה יהיה הסכם ג'נטלמני.

גדעון סער: אני אעמוד על כך שהממשלה תעמוד בסיכום הזה.

מיכאל איתן: ההסכמה מחייבת רק את המפלגות שהצביעו בעד ההצעה קודם.

גדעון סער: אמרה יושבת-ראש סיעת מרצ שהם יימנעו, זה, בעיני, גם יפה.

מיכאל איתן: העניין של הירידה ל-50 חברי כנסת, ויש לכם בזה הישג, והצבעתם בשביל זה קודם.

זהבה גלאון: אני עכשיו אמנע, אבל אני לא יכולה לדבר בשם הסיעה, כי הצבענו נגד הצעת החוק.

מיכאל איתן: אני מדבר בעיקר אל אנשי מפלגת העבודה.

סיגל קוגוט: אנחנו עוברים להצבעה על ההסתייגויות.

מיכאל איתן: מי בעד ההסתייגות לשם החוק, ירים את ידו.

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: הסתייגות לסעיף 1.

סיגל קוגוט: זו הסתייגות להפוך את החוק להוראת שעה.

סיגל קוגוט: זו הסתייגות של קבוצת מרצ, של נסים זאב ואברהם בורג.

סיגל קוגוט: ההסתייגות אמרת שבמקום שהחוק יהיה לתמיד, ההוראה הזאת תהיה עד השנה הבאה, ואז ידונו בה שוב.

אברהם בורג: אותי תורידי, לאור ההסכמה שנוצרה כאן.

זהבה גלאון: יש כאן בעיה, כי בחוק יסוד יש הוראת שעה.

מיכאל איתן: הופיע כאן קלוד קליין והתחנן שנוריד את הוראת השעה.

מיכאל איתן: יש כאן חוק יסוד, וברגע שלוקחים חוק יסוד והופכים אותו להוראת שעה, משום שאת אומרת שאת לא יכולה לטפל בו כחוק יסוד, ולכן תכתבי שהוא הוראת שעה, אבל במהות הוא נשאר חוק יסוד, את מקעקעת את כל עניין חוקי היסוד.

מיכאל איתן: את מוזילה את החקיקה.

מיכאל איתן: את עושה צחוק.

מיכאל איתן: ועכשיו המילים "הוראת שעה" יבואו על כל דבר ועניין.

זהבה גלאון: הבעיה שלי מהותית עם החוק.

זהבה גלאון: אני גם לא רוצה שבחוק הזה יהיו 50 חברי כנסת.

מיכאל איתן: מי בעד ההסתייגות של חברי הכנסת חיים אורון ואחרים, ירים את ידו.

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: יש כאן הסתייגות לסעיף 3ג המוצע, לגבי מספר חברי הכנסת הנדרש על מנת להעביר את הצעת החוק התקציבית.

סיגל קוגוט: יש פה תיקון להסתייגות של נסים זאב.

מיכאל איתן: חבר הכנסת נסים זאב מציע 20 חברי כנסת.

מיכאל איתן: מי בעד, ירים את ידו.

מיכאל איתן: מי נגד, ירים את ידו.

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: חברי הכנסת עזמי בשארה וחבריו מציעים 30 חברי כנסת.

מיכאל איתן: מי בעד, ירים את ידו.

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: הם גם מציעים שהרוב יידרש רק בקריאה ראשונה, ולכן הם מוחקים את המילים "קריאה שנייה וקריאה שלישית".

מיכאל איתן: מי בעד?

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: קבוצת ברכה מציעה "במקום '50/55' יבוא '33'".

מיכאל איתן: מי בעד 33?

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: הם גם מציעים שהרוב יחול רק בקריאה שנייה ושלישית ולא בקריאה הראשונה.

מיכאל איתן: מי בעד?

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: אנחנו מצביעים עכשיו על ארבע הסתייגויות לסעיף קטן (ב).

מיכאל איתן: קודם הפלנו את כל ההסתייגויות שנגעו למספר חברי הכנסת הנדרש על מנת להעביר הצעת חוק שיש לה עלות תקציבית.

מיכאל איתן: עכשיו אנחנו דנים בהסתייגויות שנוגעות למספר חברי הכנסת הנדרש על מנת להעביר הסתייגות שיש לה משמעות תקציבית.

מיכאל איתן: מי בעד ההצעות להכניס שינוי במספר חברי הכנסת הדרוש להסתייגות תקציבית, ירים את ידו.

מיכאל איתן: מי נגד ההסתייגויות?

מיכאל איתן: בעד ההסתייגויות – מיעוט נגד – רוב ההסתייגויות לא נתקבלו.

מיכאל איתן: תודה רבה.

מיכאל איתן: ההסתייגויות נפלו.

מיכאל איתן: קבוצת מרצ מציעה לסעיף קטן (ד) במקום מגבלה של 5 מיליון שקלים שההגבלה על הצעת החוק התקציבית תהיה רק בסכומים העולים על 50 מיליון שקלים.

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: קבוצת בל"ד, קבוצת ברכה וחבר הכנסת טלב אלסאנע מציעים במקום 5 מיליון שקלים שיבואו 15 מיליון שקלים.

מיכאל איתן: מי בעד?

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: חבר הכנסת נסים זאב מציע 10 מיליון במקום 5 מיליון.

מיכאל איתן: מי בעד?

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: קבוצת ברכה וחבר הכנסת טלב אלסאנע מציעים שינוי בהגדרה של גוף מתוקצב.

מיכאל איתן: במקום ההגדרה הקיימת יבוא "גוף המתוקצב במלואו מכספים שמקורם בתקציב המדינה".

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: קבוצת מרצ, קבוצת בל"ד, קבוצת ברכה וקבוצת שינוי מציעים הסתייגות לגבי סעיף התחולה.

סיגל קוגוט: אני חושבת שלא צריך אותה מן הטעם הבא.

סיגל קוגוט: עכשיו מדובר ב-50 חברי כנסת, וחוק היסוד כבר בתוקף וממשיך לחול על הצעות חוק קיימות, מהשלב שבו הן נמצאות.

סיגל קוגוט: כלומר, רוב הצעות החוק עברו בתקופה שחוק הוראת השעה היה בתוקף, וגם שם היה צריך 50 חברי כנסת.

רשף חן: אנחנו מסירים את ההסתייגות בעניין הזה, כי יש המשך של המצב הקיים.

זהבה גלאון: יש הגיון להסיר.

מיכאל איתן: קבוצת בל"ד איננה כאן, לכן נוריד פורמלית את ההסתייגות, ואחר כך נשכנע אותם בטוב.

מיכאל איתן: מי בעד ההסתייגות של קבוצת בל"ד וקבוצת ברכה לעניין התחולה, ירים את ידו.

מיכאל איתן: מי נגד?

מיכאל איתן: בעד ההסתייגות – מיעוט נגד – רוב ההסתייגות לא נתקבלה.

מיכאל איתן: ההסתייגות נפלה.

מיכאל איתן: חברים, מי בעד העברת הצעת החוק לקריאה שנייה ולקריאה שלישית, על-פי הנוסח שהוועדה אישרה?

מיכאל איתן: היתה הסכמה על 50 חברי כנסת, אני עומד בהסכמה הזאת.

מיכאל איתן: מי נגד?

מיכאל איתן: בעד אישור הצעת החוק - רוב נגד – מיעוט אושר להעביר את הצעת חוק-יסוד: משק המדינה (תיקון מס' 6) לקריאה שנייה ושלישית.

מיכאל איתן: אושר להעביר את הצעת החוק לקריאה שנייה ושלישית.

מיכאל איתן: אני מודה לכם.